A Shot in the Dark (film, 1964)
<s>A Shot in the Dark () je američka filmska komedija snimljena 1964. godine u režiji Blakea Edwardsa, poznat kao prvi film iz serije The Pink Panther u kome je Peter Sellers nastupio kao glavni lik, odnosno kao prvi "pravi" film iz serije.</s>

<s>Kao predložak je poslužila komedija L'Idiote francuskog pisca Marcela Acharda, mada su se scenaristi unijeli brojne izmjene, pa je glavni lik nesposobnog istražnog suca zamijenjen sa likom nesposobnog policijskog inspektora Jacquesa Clouseaua, koji se prethodne godine prvi put pojavio kao sporedni lik u kriminalističkoj komediji The Pink Panther.</s><s>Radnja pokazuje kako je Clouseauu povjerena istraga ubistva na imanju uticajnog bogataša (čiji lik tumači George Sanders), a za koje se kao očigledan počinitelj nameće privlačna sobarica (čiji lik tumači Elke Sommer, ali je Clouseau, uvjeren u njenu nedužnost, odbija optužiti, čak i nakon što se zareda niz novih ubistava za koje je također očigledno da ih je počinila.</s>

<s>A Shot in the Dark je originalno trebao biti vjerna adaptacija predstave u režiji Anatolea Litvaka; kada je Sellers pristao na ulogu, inzistirao da se režija povjeri Edwardsu, sa kojim je bio surađivao na The Pink Pantheru.</s><s>Na kraju je Edwards angažiran, te je uspio uvjeriti producente da kao glavni lik koriste Clouseaua.</s><s>Film se isticao kombinacijom crnog i vrckavog humora, uključujući neke za tadašnje standarde "pikantne" scene poput one gdje se protagonist nastoji tajno ubaciti u nudistički kamp.</s><s>Publici su, međutim, daleko više pažnje privukli novi sporedni likovi - Clouseauov sobar Cato (koga tumači Burt Kwouk) i njegov do ludila frustirani pretpostavljeni, komesar Dreyfus (koga tumači Herbert Lom), a koji će kasnije postati stalni likovi serije.</s>

<s>A Shot in the Dark je postigao izuzetan komercijalni uspjeh, ali su se Sellers i Edwards na setu tako posvađali da su se poslije zarekli da više neće nikada raditi zajedno.</s><s>Pomirili su se već nakon nekoliko godina i zajedno snimili film The Party; zbog njega su odbili snimanje novog nastavka serije o Clouseaua, te je 1968. godine snimljen danas malo poznati Inspector Clouseau sa Alanom Arkinom u glavnoj ulozi.</s><s>Tek 1975. godine je snimljen The Return of the Pink Panther sa Sellersom u glavnoj ulozi, a koji se smatra "pravim" nastavkom serije.</s>

<s>Uloge</s>

<s>Peter Sellers ...</s><s>Jacques Clouseau
 Elke Sommer ...</s><s>Maria Gambrelli
 George Sanders ...</s><s>Benjamin Ballon
 Herbert Lom ...</s><s>Charles Dreyfus
 Tracy Reed ...</s><s>Dominique Ballon
 Graham Stark ...</s><s>Hercule Lajoy
 Moira Redmond ...</s><s>Simone
 Vanda Godsell ...</s><s>Madame LaFarge
 Maurice Kaufmann ...</s><s>Pierre
 Ann Lynn ...</s><s>Dudu
 David Lodge ...</s><s>Georges
 André Maranne ...</s><s>François
 Martin Benson ...</s><s>Maurice
 Burt Kwouk ...</s><s>Kato
 Reginald Beckwith ...</s><s>Recepcionar
 Douglas Wilmer ...</s><s>Henri LaFarge
 Bryan Forbes ...</s><s>Direktor kampa (naveden kao Turk Thrust)
 André Charrise ...</s><s>Lovočuvar (naveden kao André Charise)
 Howard Greene ...</s><s>Žandar
 John Herrington ...</s><s>Ljekar
 Jack Melford ...</s><s>Psihoanalitičar
 Victor Baring ...</s><s>Taksisz
 Victor Beaumont ...</s><s>Žandar
 Tutte Lemkow ...</s><s>Kozački plesač
 Hurtado De Cordoba Ballet ...</s><s>Plesači flamenka i gitarist
 Fred Hugh ...</s><s>Ćelavi mušterija
 Rose Hill ...</s><s>Sopran
 Tahitian Dance Group ...</s><s>Tahitian Dance Group</s>

<s>Izvori</s>

<s>Vanjske veze</s>

<s>Američki filmovi
Filmske komedije
Kriminalistički filmovi
Crnohumorni filmovi</s>

